|  |
| --- |
| Osa artikkelisarjaa |
| Tekoäly |
|  |
| Tavoitteet
* Yleinen tekoäly
* Tietokonenäkö
* Koneoppiminen
* Luonnollisen kielen käsittely
* Robotiikka

 |
| Lähestymistavat
* Syväoppiminen
* Bayes-verkko
* Evoluutioalgoritmi
* Neurosymbolinen tekoäly
* Kvanttikoneoppiminen

 |
| Sovellutukset
* Hankkeet
* Väärentäminen
* Kääntäminen
* Hallinto
* Musiikki
* Taide
* Terveydenhuolto
* Teollisuus
* Bioinformaatio
* Fysiikka
* Geotieteet

 |
| Filosofia
* Etiikka
* Kiinalaisen huoneen argumentti
* Tekoälyn suuntaaminen
* Koneiden kapina
* Turingin testi
* Sääntely
* Ystävällinen tekoäly
* Synteettinen älykkyys

 |
| * n
* k
* m
 |

**Sora** on tekoäly-yritys OpenAI:n videosovellus, jota yhtiö ilmoitti 15. helmikuuta 2024 kehittävänsä. Sovelluksella voi luoda minuutin mittaisia videoita yksinkertaisilla tekstikehotteilla. OpenAI esitteli Soraa helmikuussa 2024, mutta yhtiö ei kuitenkaan kykene korkeista laitteistovaatimuksista johtuen julkaisemaan sitä suuren yleisön käyttöön.

Kehitys
-------

OpenAI kertoi blogissaan helmikuussa 2024 testaavansa sovellusta rajatulla käyttäjäkunnalla. Yhtiö julkaisi samassa yhteydessä esimerkkivideoita ja tekstikehoitteita, joilla videot on luotu. Yhtiön mukaan sovellus pystyy luomaan monimutkaisia kohtauksia, joissa on useita hahmoja, tietyntyyppisiä liikkeitä sekä tarkkoja yksityiskohtia kohteesta ja taustasta. Yhtiön ilmoittamia puutteita ovat esimerkiksi syy-seurausvaikutusten ymmärtäminen sekä suuntien hahmottaminen. Yhtiö on ilmoittanut rakentavansa jatkokehityksessä estoja esimerkiksi väkivaltaisen, seksuaalisen tai julkisuuden henkilöiden ulkonäköä jäljittelevän sisällön tuottamiseen.

Ominaisuudet
------------

Soran käyttö tapahtuu tekstisyötteiden välityksellä. TechCrunchin mukaan Soran videot ovat 1080p-tarkkuudella, ja ne huomioivat niin liikkeen, valaistuksen, ympäristön kuin lukuisat eri hahmotkin. Sora voi myös täydentää olemassa olevia videopätkiä, eli se täyttää videoista puuttuvaa dataa. Soralla voi korjata videoiden artefakteja ja kasvattaa videon kuvataajuutta. Soralla voi luoda videoita niin fotorealistisesti, kuin myös eri tyyleillä. Videoiden luomiseen voi käyttää myös valokuvaa.

Arviot vaikutuksesta
--------------------

ABI Research-konsulttiyhtiön analyytikko Reece Hayden on kertonut uskovansa, että Soran tyyppisillä tekoälymalleilla on suuri vaikutus digitaalisien viihteen markkinoihin ja sovellusta voidaan hyödyntää esimerkiksi televisio- ja elokuvatuotannoissa. Suomalaisen Movyan toimitusjohtaja Marko Anttonen arvioi, että videotekoälyn kehittyminen disruptoi mainosvideotuotantoa muutaman vuoden sisällä ja vaikuttaa erityisesti visuaalisia tehosteita tekeviin yhtiöihin.

Open AI on ilmoittaunut väärinkäytösten estämiseksi kehittävänsä työkaluja, joilla voidaan havaita, onko video luotu Soralla. Yhtiö lisää sovelluksen luomien videoiden metatietoihin merkinnän videon luomisesta Soralla.

Kilpailijoita
-------------

* VideoPoet

Katso myös
----------

* DALL-E
* ChatGPT

Lähteet
-------

1. 1 2 3 4  Pietarinen, Harri: Open AI esitteli videoita tekstistä luovan teko­älyn *Helsingin Sanomat*.  18.2.2024. Viitattu 18.2.2024.
2. 1 2 3  Peltonen, Topias: Open AI:n uusi tekoälytyökalu tekee tekstistä videoita *Yle*.  16.2.2024. Viitattu 18.2.2024.
3. ↑  Virtanen, Jori: Tämä uusi tekoäly luo 1080p:n videoita, joiden jälki on häkellyttävää *Tekniikka & Talous*.  16.2.2024. Viitattu 18.2.2024.
4. ↑  K. L. Krithika: Google Unveils VideoPoet, a New LLM for Video Generation *Analytics India Magazine*.  20.12.2023. Viitattu 23.3.2024. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
OpenAI |
| --- |
|  |
| Tuotteet | 
* ChatGPT
* DALL-E
* GitHub Copilot
* OpenAI Five
* Sora
* Whisper

 |
|  |
| Kielimallit | 
* OpenAI Codex
* GPT-kielimalliperhe
	+ GPT-1
	+ GPT-2
	+ GPT-3
	+ GPT-4

 |
|  |
| Henkilöt | 
* Sam Altman
* Mira Murati
* Emmett Shear
* Bret Taylor
* Larry Summers
* Adam D'Angelo

 |
|  |
| Lisää aiheesta | 
* AI Dungeon
* Auto-GPT
* LangChain
* Microsoft 365 Copilot
* Microsoft Bing

 |

 |